BirdLife International

**BirdLife International,** ոչ կառավարական կազմակերպությունների համաշխարհային համագործակցություն, որը ձգտում է ապահպովել թռչունների և նրանց ապրելավայրերի անվտանգությունը։ BirdLife International-ի ստեղծման նպատակները ներառում են թռչունների տարբեր տեսակների անհետացման կանխարգելումը, թռչունների կյանքի համար կարևոր վայրերի պահպանումը, թռչունների հիմնական միջավայրերի վերականգնումը։

Կազմակերպությունն ամբողջ աշխարում ունի ավելի քան 2,5 միլիոն անդամ 116 երկրներում և միջազգային կազմակերություններում, որոնցից են Թռչունների պաշտպանության թագավորական միությունը, Ճապոնիայի վայրի թռչունների միությունը և Ամերիկյան թռչունների պահպանությունը։

BirdLife International-ը իր գործոնեության ընթացքում հայտնաբերել է թռչունների բնակելիության համար ավելի քան 13000 կարևոր տարածքներ և հանդիսանում է Բնության պահպանության միջազգային միության պաշտոնական մարմինը թռչունների Կարմիր ցուցակում։ Ըստ BirdLife International-ի կողմից հրապարկված տեղեկատվության, 2015 թվականի դրությամբ 1375 թռչունների տեսակներ ոչնչացման եզրին են ( վտանգված են կամ խոցելի )։

BirdLife International-ը երեք ամիս մեկ հրատարակում է ***BirdLife: The Magazine*** անվանումով ամսագիր, որը ներառում է թռչունների և դրանց պահպանման մասին վերջին նորությունները և հեղինակավոր հոդվածները, և նաև հրատարակում է իր պաշտոնական *Թռչունների պահպանության միջազգային* ամսագիրը Քեմբրիջի համալսարանի մամուլի հետ։

## Պատմություն
[աջից|մինի| ICBP նշանով պահակ [Լա Դիգ|Լա Դիգում, Սեյշելներ, 1970-ականներ]]
BirdLife International-ը 1922 թվականին հիմնադրել են ամերիկացի թռչնաբաններ Գիլբերտ Փիրսոնը և Ժան Թեոդոր Դելակուրը։ Կազմակերպությունը տարիների ընթացքում վերանվանվել է, կրելով *Թռչունների պահպանության միջազգային կոմիտե* անվանումը 1928 թվականին, *Թռչունների պահպանության միջազգային խորհուրդ՝* 1960 թվականին, և ստացել իր այսօրվա անվանումը *BirdLife International* ՝ 1993 թվականին։

## Միջազգային ծրագրեր
BirdLife International-ն ունի ինը պահպանության ծրագիր, որոնք հիմականում անց են կացվում Աֆրիկայում, Ամերիկայում, Ասիայում, Եվրոպայում և Կենտրոնական Ասիայում, Մերձավոր Արևելքում և Խաղաղ օվկիանոսում։ Այս ծրագրերը ապահովում են պահպանության աշխատանքների պլանավորումը, իրականացումը, մոնիտորինգը և ներառում են Թռչունների և կենսաբազմազանության կարևոր տարածքների ծրագիրը,  Ծովային ծրագիրը, Անհետացման կանխարգելման ծրագիրը, և «Flyways» ծրագիրը:

## Հակասություններ
### Թայվանի Վայրի Թռչունների Ֆեդերացիայի վերանվանումը
2008թ.-ին **Թայվանի Վայրի Թռչունների Ֆեդերացիայի** անգլերեն անվանումը (Wild Bird Federation Taiwan) վերանվանվել է **Չինական Վայրի Թռչունների Ֆեդերացիա** (Chinese Wild Bird Federation**)**։ Վերանվանման նպատակը BirdLife International-ի պահանջը բավարարելն էր, որը բխում էր Չինաստանի Ժողովրդական Հանրապետության ճնշումից։ 2020 թվականին BirdLife International-ի շարքերից կազմակերպության հեռացումից այն վերանվանվեց **Թայվանի** **Վայրի Թռչունների Ֆեդերացիա** (Taiwan Wild Bird Federation)։

### Թայվանի Չինական Վայրի Թռչունների ֆեդերացիայի հեռացում
2019 թվականի դեկտեմբերին BirdLife International-ը դիմեց Թայվանի դեռ այն ժամանակ **Չինական վայրի թռչունների ֆեդերացիա** (CWBF) անունը կրող կազմակերպությանը պատշաճ կերպով լուծել հետևյալ խնդիրները կամ դուրս գալ գործընկերության ծրագրից.

# Կազմակերպության չինարեն լեզվով անվանումը ( , Չինստանի Վայրի Թռչունների Ֆեդերացիա ) գործառնական վտանգ է ներկայացնում BirdLife International-ի համար և պետք է վերափոխվի:
# CWBF-ն պետք է ստորագրի փաստաթուղթ, որով պաշտոնապես պարտավորվում էր չխրախուսել կամ չպաշտպանել Չինաստանի Հանրապետության (Թայվանի) օրինականությունը:
# BirdLife International-ն այլևս մասնակցություն չի ունենա և թույլ չի տա, որ իր պատկերանշանը կապված լինի Թայվանի կառավարության կամ նրա գործակալությունների կողմից կամ մասամբ կամ ամբողջությամբ ֆինանսավորվող որևէ միջոցառման հետ:
# BirdLife International-ն այլևս թույլ չի տա իր անունը կամ լոգոն օգտագործել որևէ փաստաթղթում, որտեղ ցուցադրված են Թայվանի դրոշը, խորհրդանիշները կամ տարբերանշանները:

BirdLife International-ը հայտարարեց, որ նույնիսկ եթե CWBF-ն բավարարի բոլոր պահանջները, այն ամեն դեպքում կարող է հեռացվել BirdLife International-ի գործընկերության ծրագրից: 2020 թվականի սեպտեմբերի 7-ին, մինչ Թայվանի կազմակերպությունը հնարավորություն կունենար քննարկել BirdLife International-ի պահանջները  Գլխավոր ասամբլեայի նիստում, BirdLife International Global-ի խորհուրդը քվեարկեց CWBF-ին իր գործընկերության ծրագրից հեռացնելու օգտին։

BirdLife International-ի գործադիր տնօրեն Պատրիսիա Զուրիտան հրապարակեց այն, ինչ Reuters-ը նկարագրեց որպես «ստի հրաման»՝ հանձնարարելով իր թիմին հրապարակայնորեն չմեկնաբանել CWBF-ի հետ կապված միջադեպը: «Եթե այս թեմայի շուրջ որևէ հարցեր ստանաք, խնդրում եմ չմեկնաբանել, փոխարենը հարցը ուղղակիորեն ինձ ուղղեք»,- գրել է Զուրիտան։

Թայվանի կազմակերպության ի և BirdLife International-ի միջև եղած նամակագրությունը 2020 թվականի սեպտեմբերի 19-ին հրապարակվել է Թայվանիի կողմից։ Կազմակերպությունը նպատակ ուներ ցույց տալու, որ այն վարել է բարեխիղճ բանակցություններ մինչև գործընկերությունից հեռանալը և պատրաստ է քննարկել իր անվանափոխությունը։

## Ծանոթագրություններ

## Արտաքին հղումներ
* American Friends of BirdLife International 
* Taiwan Wild Bird Federation

Կատեգորիա:1922 հիմնադրված կազմակերպություններ